สวัสดีค่ะ ดิฉันไม่เคยถึงจุดสุดยอดจากการสอดใส่เลยสักครั้งในชีวิตตลอด 27 ปีที่ผ่านมา ทุกครั้งที่ถึงจุดสุดยอดจะมาจากการช่วยตัวเอง เวลามีเซ็กส์มันรู้สึกดีมากๆๆ เหมือนปวดปัสสาวะ แต่ก็ไม่เคยเสร็จสักครั้งเลยค่ะ รู้สึกผิดต่อคู่นอน เขาพยายามจะทำให้ดิฉันถึงจุดสุดยอด แต่ก็ยังไม่ได้อยู่ดี ดิฉันมีความผิดปกติอะไรหรือเปล่าคะ แบบนี้สามารถรักษาให้หายได้ไหม อยากปรึกษาแพทย์โดยตรง แต่ไม่รู้ว่าต้องเริ่มจากตรงไหน แพทย์เฉพาะทางด้านไหน ในโรงพยาบาลทุกแห่งมีแพทย์ด้านนี้หรือเปล่า ดิฉันอยู่กรุงเทพค่ะ รบกวนขอคำปรึกษาด้วยนะคะ ขอบค่ะ
สวัสดีค่ะ การไม่ถึงจุดสุดยอดในเพศหญิงนั้นอาจมีสาเหตุมาจากเหตุผลทางจิตใจเช่น-เบื่อหน่ายในการทำกิจกรรมทางเพศ-เบื่อหน่ายคู่ครอง-มีความเครียด ความกังวล-เหนื่อยล้า-มีภาวะซึมเศร้า-ขาดความรู้เกี่ยวกับกิจกรรมทางเพศ-มีความคิดและประสบการณ์แง่ลบทางเพศ หรือเคยถูกทารุณกรรมทางเพศในวัยเด็กเหตุผลทางกายเช่น-ช่องคลอดแห้ง-มีโรคประจำตัวเช่นการเจ็บป่วยเรื้อรัง โรคเบาหวาน โรคความดัน-ระบบประสาทบริเวณอุ้งเชิงกรานได้รับความเสียหาย-การใช้ยาบางชนิดจริงๆแล้วควรหาสาเหตุทางกายและแก้ไขให้ได้ก่อน หากเป็นเรื่องสาเหตุทางใจการรักษาก็คือการปรับทัศนคติเช่นการศึกษากระบวนการมีเพศสัมพันธ์ การกระตุ้นเล้าโลม และการตอบสนองทางเพศ เพื่อให้มีเพศสัมพันธ์ที่ทำให้เกิดความพึงพอใจมากขึ้น ดูแลสุขภาพทั่วไปเช่นออกกำลังกายสม่ำเสมอ พักผ่อนให้เพียงพอ รับประทานอาหารให้ครบ 5 หมู่การพบแพทย์นั้นอาจไปพบแพทย์ทั่วไปเพื่อคัดกรองเบื้องต้น หรือปรึกษาสูตินรีแพทย์เพื่อหาสาเหตุที่เป็นไปได้ทางกายร่วมด้วย โดยควรไปตามรพ.ที่มีสิทธิ์การรักษาค่ะ